મુખ્ય લોકપાલ (Chief Ombudsman) દ્વારા આગામી નિરીક્ષણ

**પ્રસ્તાવના**

મુખ્ય લોકપાલ (Chief Ombudsman) આરોગ્ય અને અક્ષમ લોકોના અટકાયત સ્થળોએ કે જયાં લોકો તેમની ઇચ્છાનુસાર બહાર નીકળવા સ્વતંત્ર નથી ત્યાં એમની સાથે કરવામાં આવતા વ્યવહારના નિરીક્ષણ માટે જવાબદાર છે. આમાં COVID-19 માટેના આયોજિત એકાંતવાસ અને સંસર્ગ નિષેધ સુવિધાઓનો સમાવેશ થાય છે.

મુખ્ય લોકપાલ (Chief Ombudsman) તેમના વતી નિરીક્ષકોને સુવિધામાં પ્રવેશ કરવાનો અધિકાર આપે છે જેથી નિરીક્ષકો, લોકોના રોકાણ દરમિયાન, સુવિધા તેમના માનવાધિકારોનું સન્માન અને રક્ષણ કેવી રીતે કરે છે તેના વિશેની માહિતી એકત્ર કરી શકે.

**નિરીક્ષણ દરમિયાન શું થશે**

નિરીક્ષણ લગભગ બે કલાક સુધીનો સમય લેશે તેવું અનુમાન છે અને મુખ્ય લોકપાલ (Chief Ombudsman) ના નિરીક્ષકોની નાની ટીમ ઓછામાં ઓછો વિક્ષેપ થાય તેવું લક્ષ્ય રાખે છે.

નિરીક્ષકો સુવિધામાં ફરીને સુવિધાના સંચાલનનુ નિરીક્ષણ કરશે. તેઓ સુવિધાની પરિસ્થિતિની વધુ સારી સમજ મેળવવા માટે અને કઈ સગવડો ઉપલબ્ધ છે તે જોવા માટે તેઓ કેટલાક રૂમના બારણાંઓ પર ટકોરા મારે પણ ખરા.

નિરીક્ષકો વ્યકિતગત સુરક્ષા સાધન (પીપીઈ) (Personal Protective Equipment PPE) પહેરવા સહિત સુવિધાની બધી સ્વાસ્થય અને સુરક્ષાઓની આવશ્યકતાઓને અનુસરશે.

**તમે નિરીક્ષણમાં કેવી રીતે માહિતી આપી શકો**

જે લોકોને આયોજિત એકાંતવાસ અને સંસર્ગ નિષેધ સુવિધાઓમાં રાખવામાં આવ્યા હોય, તેમની પરિસ્થિતિઓ અને તેમની સાથે કરવામાં આવતા વ્યવહારના અનુભવો વિશે એ લોકોની વાત સાંભળવી એ મુખ્ય લોકપાલની નિરીક્ષણનો એક મહત્વપૂર્ણ ભાગ છે.

નિરીક્ષણના ટૂંક સમય પછી, નિરીક્ષણના સમયે સુવિધામાં રોકાયેલા લોકોને તેમના અનુભવ વિશે ઓનલાઇન સર્વેક્ષણમાં ભાગ લેવા માટે ટેક્સ્ટ અને/અથવા ઇમેઇલ દ્રારા આમંત્રિત કરવામાં આવશે. જો નિરીક્ષણ સમયે સુવિધામાં ઉપસ્થિત કોઇ વ્યકિતને આમંત્રણ ન મળ્યું હોય અને તેઓ સર્વેક્ષણમાં ભાગ લેવા માંગતા હોયતો તેઓ MIQ@ombudsman.parliament.nz ને ઇમેઇલ કરીને લિંક માટે વિનંતી કરી શકે. કૃપા કરીને વિષય પંકિતમાં ‘MIQ survey’ લખો.

નિરીક્ષકો, નિરીક્ષણ સમયે સુવિધામાં રોકાયેલા લોકો સાથે, પછીની તારીખે ટેલિફોન અથવા ઝૂમના માધ્યમ દ્વારા નાની સંખ્યામાં ઇન્ટરવ્યુ લેશે. જો તમને ઇન્ટરવ્યૂમાં ભાગ લેવાની ઈચ્છા હોય તો કૃપા કરીને MIQ@ombudsman.parliament.nz પર એક ઇમેઇલ મોકલો અથવા 0800 802 602 પર ફોન કરો. કૃપા કરીને વિષય પંકિતમાં ‘MIQ interview’ લખો. નિરીક્ષકો, જેમણે સંપર્કમાં કર્યો તે બધા લોકોનો ઇન્ટરવ્યુ લેવા માટે પ્રયાસ કરશે.

નિરીક્ષણના ભાગ રૂપે અમને આપેલ કોઈપણ માહિતીને ખાનગી રાખવામાં આવશે અને સુરક્ષિત રૂપે સંગ્રહિત કરવામાં આવશે. મુખ્ય લોકપાલના (Chief Ombudsman) કોઈપણ અહેવાલો અથવા તારણોમાં વ્યક્તિઓની ઓળખ આપવામાં આવશે નહીં.

નિરીક્ષણમાંથી એકત્રિત કરવામાં આવેલી માહિતીનો ઉપયોગ સુવિધાની સ્થિતિ અને વ્યવહારમાં સુધારો કરવા માટે મુખ્ય લોકપાલની ભલામણોની જાણ માટે થશે. તે સુવિધાના નિરીક્ષણ અંગેનો અહેવાલ તૈયાર કરશે, જે પ્રકાશિત કરવામાં આવી શકે.

**ફરિયાદો**

લોકપાલ (Ombudsman) આયોજિત એકાંતવાસ અને સંસર્ગ નિષેધ સુવિધાઓનું નિરીક્ષણ માનવ અધિકારોના ઉલ્લંઘનને અટકાવવા માટે કરે છે. તેમની નિરીક્ષણોની ભૂમિકામાં ફરિયાદો મેળવવાનો સમાવેશ નથી.

જો તમને આયોજિત એકાંતવાસ અથવા સંસર્ગ નિષેધ સુવિધા અંગે કોઈ ફરિયાદ હોય, તો કૃપા કરીને સુવિધા મેનેજર અથવા વેલબીઈંગ કોઓર્ડિનેટરનો સંપર્ક કરો. તમે ફરિયાદ ઓનલાઇન ફોર્મ ભરીને અથવા 0800 476 647 (નિશુલ્ક) પર ફોન કરીને આયોજિત એકાંતવાસ અને સંસર્ગ નિષેધ સુવિધાઓની સમાધાન ટીમ (Resolutions Team) નો સંપર્ક કરી શકો છો. ફરિયાદોની કાર્યવાહી અને ફરિયાદો ફોર્મ વિશેની વધુ માહિતી <https://www.miq.govt.nz/about/contact-us/complaints-procedure/> પર ઉપલબ્ધ છે.

જો તમે પહેલેથી જ આ કરી ચૂક્યા હોવ અને તમને લાગે છે કે સરકારી એજન્સી (જેમ કે વ્યવસાય, ઇનોવેશન અને રોજગાર મંત્રાલય અથવા આરોગ્ય મંત્રાલય) દ્વારા તમારી સાથે ન્યાયી વ્યવહાર કરવામાં આવ્યો નથી, તો મુખ્ય લોકપાલ તમને મદદ કરી શકશે.

જો તમે આયોજિત એકાંતવાસમાંથી મુક્તિ માટેની અરજી કરી હોય, અને તમને લાગે છે કે તમારી અરજીની કાર્યવાહીમાં કંઇક ખોટું થયું છે, તો મુખ્ય લોકપાલ મદદ કરી શકે છે. મુખ્ય લોકપાલ (Chief Ombudsman) ના ફરિયાદોના કાર્ય વિશે વધુ માહિતી <https://www.ombudsman.parliament.nz/what-we-can-help/complaints-about-government-agencies/how-make-complaint> પર મળી શકે છે.

**વધુ મહિતી**

મુખ્ય લોકપાલ (Chief Ombudsman) નિરીક્ષણ કાર્યક્રમો વિશે વધુ માહિતી તેમની વેબસાઇટ <https://www.ombudsman.parliament.nz/what-we-can-help/monitoring-covid-19-managed-isolation-and-quarantine-facilities>પર ઉપલબ્ધ છે.

જો તમને મુખ્ય લોકપાલ (Chief Ombudsman) ના આયોજિત એકાંતવાસ અને સંસર્ગ નિષેધ સુવિધા નિરીક્ષણના કાર્યક્રમના વિકાસ વિશે કોઈ પ્રશ્નો હોય, તો કૃપા કરીને અમને ઇમેઇલ કરો MIQ@ombudsman.parliament.nz). તમે અમને ફેસબુક (@Ombudsman) પર પણ ફોલો કરી શકો છો.